pythainlp/thai-wiki-dataset-v4 huggingface dataset:
สุริยุปราคา 4 ธันวาคม พ.ศ. 2564

สุริยุปราคาเต็มดวงเกิดขึ้นในวันที่ 4 ธันวาคม พ.ศ. 2564 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร สุริยุปราคาครั้งนี้มีเส้นทางที่ผิดปกติ คือ เคลื่อนจากตะวันออกไปทางตะวันตก ตามขวางในแอนตาร์กติกา ขณะที่อุปราคาส่วนใหญ่จะเคลื่อนที่จากตะวันตกไปทางตะวันออก การเปลี่ยนให้กลับกันนี้เกิดขึ้นได้ในเฉพาะภูมิภาคขั้วโลกเท่านั้น
อุปราคาที่เกี่ยวข้อง.
สุริยุปราคา พ.ศ. 2561–2564.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
หมายเหตุ: สุริยุปราคาบางส่วนในวันที่ 15 กุมภาพันธ์ 2561 และ 11 สิงหาคม 2561 เกิดขึ้นระหว่างชุดเทอมก่อนหน้า
แซรอส 152.
อุปราคาครั้งนี้เป็นส่วนหนึ่งของวงรอบแซรอสที่ 152 ซึ่งวนซ้ำทุก ๆ 18 ปี 11 วัน ประกอบด้วย 70 เหตุการณ์ โดยชุดนี้เริ่มต้นจากสุริยุปราคาบางส่วนในวันที่ 26 กรกฎาคม พ.ศ. 2348 (ค.ศ. 1805) สุริยุปราคาเต็มดวงเริ่มตั้งแต่วันที่ 2 พฤศจิกายน พ.ศ. 2510 (ค.ศ. 1967) จนถึงวันที่ 14 กันยายน พ.ศ. 3033 (ค.ศ. 2490) สุริยุปราคาผสมเริ่มตั้งแต่วันที่ 26 กันยายน พ.ศ. 3051 (ค.ศ. 2508) จนถึงวันที่ 17 ตุลาคม พ.ศ. 3087 (ค.ศ. 2544) สุริยุปราคาวงแหวนเริ่มตั้งแต่วันที่ 29 ตุลาคม พ.ศ. 3105 (ค.ศ. 2562) จนถึงวันที่ 16 มิถุนายน พ.ศ. 3484 (ค.ศ. 2941) และชุดแซรอสนี้จบลงในสุริยุปราคาบางส่วน วันที่ 20 สิงหาคม พ.ศ. 3592 (ค.ศ. 3049) ซึ่งเป็นเหตุการณ์อุปราคาครั้งที่ 70 ของชุดแซรอสนี้ คราสเต็มดวงนานที่สุดของแซรอสนี้อยู่ในวันที่ 9 มิถุนายน พ.ศ. 2871 (ค.ศ. 2328) ที่ระยะเวลา 5 นาที 15 วินาที ส่วนคราสวงแหวนนานที่สุดของแซรอสนี้อยู่ในวันที่ 16 กุมภาพันธ์ พ.ศ. 3286 (ค.ศ. 2743) ที่ระยะเวลา 5 นาที 20 วินาที
หวัง เจียหนาน

หวัง เจียหนาน (27 กรกฎาคม ค.ศ. 1996) เป็นนักกีฬากระโดดไกลชาวจีน สถิติที่ดีที่สุดของเขาคือ 8.25 เมตร
ประวัติ.
หวัง เจียหนานเกิดในปี ค.ศ. 1996 ในมณฑลเหลียวหนิง ในช่วงต้นอาชีพของเขา เขาได้เล่นในรายการทศกรีฑาซึ่งคะแนนที่ดีที่สุดคือ 7063 คะแนน ในปี ค.ศ. 2013 เมื่อเขาตอนอายุ 16 ปี เขาได้แชมป์กรีฑาชิงแชมป์เอเชีย 2013 ที่ปูเน ประเทศอินเดีย ด้วยผล 7.95 เมตร หลังจากนั้นเขาได้เข้าร่วมกรีฑาชิงแชมป์โลก 2013 ที่มอสโก ประเทศรัสเซีย ซึ่งเขาไม่สามารถผ่านเข้ารอบสุดท้ายได้ เขาเป็นผู้ชนะเวิลด์แชลเลนจ์ปักกิ่ง 2014 ด้วยสถิติ 8.09 เมตร และได้แชมป์การแข่งขันกรีฑาเยาวชนชิงแชมป์โลก 2014 เมื่อวันที่ 17 พฤษภาคม ค.ศ. 2015 เขาเข้าแข่งขันไดมอนด์ลีก เซี่ยงไฮ้โกลเดนกรังด์ปรีซ์ และเขาได้สร้างสถิติกีฬาเยาวชนเอเชียด้วยสถิติ 8.25 เมตร
สุริยุปราคา 20 เมษายน พ.ศ. 2566

สุริยุปราคาผสมเกิดขึ้นในวันที่ 20 เมษายน พ.ศ. 2566 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาผสมเป็นปรากฎการณ์แบบหนึ่งของสุริยุปราคาที่พบได้ยาก โดยลักษณะของคราสจะเปลี่ยนจากแบบวงแหวนไปเป็นแบบเต็มดวงและกลับไปเป็นแบบวงแหวนในขณะที่เงาของดวงจันทร์พาดผ่านไปบนพื้นผิวโลก สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร สุริยุปราคาผสมนั้นพบได้ยากมาก โดยคิดเป็นเพียงร้อยละ 3.1 ของสุริยุปราคาทั้งหมดในศตวรรษที่ 21
ภาพ.
<BR>ภาพเคลื่อนไหวแนวเส้นทาง
อุปราคาที่เกี่ยวข้อง.
สุริยุปราคา พ.ศ. 2565–2568.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
ตั้งใจ

"ตั้งใจ" เป็นซิงเกิลของจิรากร สมพิทักษ์ ในปี พ.ศ. 2555 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 8 ตุลาคม พ.ศ. 2555
การตอบรับ.
เพลง "ตั้งใจ" ได้ติดอันดับสูงสุด 1 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 4 พฤศจิกายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
สุริยุปราคา 8 เมษายน พ.ศ. 2567

สุริยุปราคาเต็มดวงเกิดในวันที่ 8 เมษายน พ.ศ. 2567 โดยมองเห็นได้จากทวีปอเมริกาเหนือและทวีปอเมริกากลาง สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร อุปราคานี้มีความส่องสว่าง 1.0566 โดยสถานที่ที่มองเห็นสุริยุปราคาเต็มดวงได้นานที่สุด อยู่ใกล้กับเมืองแนซแซส, รัฐดูรังโก, เม็กซิโก และใกล้กับนครเตอร์เรออน, รัฐโกอาวีลา
สภาพมองเห็นได้.
 คราสเต็มดวงจะมองเห็นได้ตามแนวบนแผ่นดินของทวีปอเมริกาเหนือ เริ่มต้นจากแนวชายฝั่งมหาสมุทรแปซิฟิก เคลื่อนผ่านตอนเหนือของเม็กซิโก ผ่านรัฐซีนาโลอา ดูรังโก และโกอาวีลา ในสหรัฐอเมริกา ผ่านรัฐเท็กซัส อาร์คันซอ มิสซูรี อิลลินอยส์ เคนทักกี อินดีแอนา โอไฮโอ นิวยอร์ก และเวอร์มอนต์ และสุดท้ายที่ส่วนใต้สุดของจังหวัดออนแทริโอ, ควิเบก และ นิวบรันสวิก, เกาะปรินซ์เอ็ดเวิร์ดตะวันตก และ เกาะนิวฟันด์แลนด์ในแคนาดาตะวันออก หลังจากนั้นคราสเต็มดวงจะหายลับไปทางชายฝั่งแอตแลนติกตะวันออกของนิวฟันด์แลนด์ นับเป็นสุริยุปราคาเต็มดวงครั้งที่ 2 ใน 7 ปีที่สามารถสังเกตได้จากสหรัฐอเมริกากลาง โดยครั้งก่อนคือสุริยุปราคา 21 สิงหาคม พ.ศ. 2560
อุปราคาที่เกี่ยวข้อง.
อุปราคาครั้งนี้นับเป็นสุริยุปราคาเต็มดวงครั้งแรกที่มองเห็นได้ในเม็กซิโก ตั้งแต่สุริยุปราคา 11 กรกฎาคม พ.ศ. 2534
แนวของอุปราคาเคลื่อนผ่านส่วนหนึ่งของแนวของสุริยุปราคา 21 สิงหาคม พ.ศ. 2560 โดยบรรจบกันที่ในเซาท์เทิร์นอิลลินอยส์ ในแมกันดา ส่วนใต้สุดของคาร์บอนเดล พื้นที่เล็ก ๆ รวมถึงในเมืองคาร์บอนเดล เคปเจอราโด และเพดูคาห์ จะได้เห็นสุริยุปราคาเต็มดวงถึงสองครั้ง ภายในเวลาห่างกันเพียงแค่ 7 ปี
สุริยุปราคา พ.ศ. 2565–2568.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
ประเทศไทยใน พ.ศ. 2490

เหตุการณ์ที่เกิดขึ้นใน พ.ศ. 2490 (ค.ศ. 1947) ในประเทศไทย เป็นปีที่ 166 แห่งกรุงรัตนโกสินทร์ และเป็นปีที่ 2 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
นินเท็นโดเพาเวอร์

นินเท็นโดเพาเวอร์  เป็นนิตยสารข่าวสารและกลยุทธ์ที่เลิกตีพิมพ์แล้ว เดิมผลิตภายในนินเท็นโดอเมริกา และต่อมานิตยสารแยกตัวออกมาตีพิมพ์อิสระ ในเดือนธันวาคม ค.ศ. 2007 นินเท็นโดทำสัญญาการตีพิมพ์กับฟิวเชอร์ยูเอส บริษัทย่อยของบริษัทฟิวเชอร์ บริษัทได้ตีพิมพ์นิตยสารวิดีโอเกมเป็นเวลานานที่สุดในสหรัฐอเมริกาและแคนาดา เคยและเป็นนิตยสารทางการของนินเท็นโดที่จำหน่ายในอเมริกาเหนือ
ในวันที่ 21 สิงหาคม ต.ศ. 2012 นินเท็นโดประกาศว่าจะไม่กลับมาต่ออายุสัญญากับบริษัทฟิวเชอร์พับบลิชชิง และ"นินเท็นโดเพาเวอร์"หยุดตีพิมพ์ในเดือนธันวาคม ค.ศ. 2012 ฉบับสุดท้ายคือฉบับที่ 285 วางจำหน่ายในวันที่ 11 ธันวาคม ค.ศ. 2012
โฟโต้อิเล็กทริคเซนเซอร์

<ns>0</ns>
 <revision>
 <timestamp>2016-02-19T02:18:13Z</timestamp>
 <contributor>
 <username>Ponpan</username>
 </contributor>
 <comment>Ponpan ย้ายหน้า โฟโต้อิเล็กทริคเซนเซอร์ ไปยัง โฟโตอิเล็กทริกเซ็นเซอร์</comment>
 <origin>6343805</origin>
 <model>wikitext</model>
 <format>text/x-wiki</format>
การแมทชิงอิมพีแดนซ์

ในสาขาอิเล็กทรอนิกส์ การแมทชิงอิมพีแดนซ์  คือการปฏิบัติเพื่อการออกแบบอิมพีแดนซ์ด้านขาเข้า  ของโหลดไฟฟ้า เพื่อเพิ่มการถ่ายโอนพลังงานจากแหล่งกำเนิดสัญญาณให้ได้มากสุด หรืออิมพีแดนซ์ด้านขาออก  ของแหล่งกำเนิดสัญญาณเพื่อลดการสะท้อนสัญญาณจากโหลดไฟฟ้าให้ต่ำสุด 
ในกรณีที่มีความซับซ้อน อิมพีแดนซ์ของแหล่งจ่ายไฟ "Z"S และอิมพีแดนซ์ของโหลด "Z"L การถ่ายโอนพลังงานสูงสุดจะเป็นไปได้เมื่อ
 <math alt="อิมพีแดนซ์ของแหล่งจ่ายไฟมีค่าเท่ากับค่าจริงของอิมพีแดนซ์ของโหลดแต่ค่าอิเมจินเป็นตรงกันข้าม">Z_\mathrm S = Z_\mathrm L^* \, </math>
เมื่อเครื่องหมายดอกจันหมายถึงค่า complex conjugate ของตัวแปร 
เมื่อ "Z"S หมายถึงอิมพีแดนซ์ลักษณะเฉพาะ  (หรือแค่อิมพีแดนซ์) ของสายส่ง, การสะท้อนต่ำสุดจะเป็นไปได้เมื่อ
 <math alt="อิมพีแดนซ์ของแหล่งจ่ายไฟมีค่าเท่ากับอิมพีแดนซ์ของโหลด">Z_\mathrm S = Z_\mathrm L \, </math>
แนวคิดของการแมชชิงอิมพีแดนซ์พบการใช้งานครั้งแรกในสาขาวิศวกรรมไฟฟ้า แต่ก็มีความเกี่ยวข้องในการใช้งานอื่น ๆ ในที่ซึ่งรูปแบบหนึ่งของพลังงาน, ไม่จำเป็นต้องเป็นไฟฟ้า, จะมีการโอนระหว่างแหล่งจ่ายกับโหลด ทางเลือกในการแมทชิงอิมพีแดนซ์ก็คือการสะพานอิมพีแดนซ์  ซึ่งอิมพีแดนซ์ของโหลดจะถูกเลือกให้มีขนาดใหญ่กว่าความต้านทานของแหล่งจ่ายไฟอย่างมาก เพื่อให้สามารถถ่ายโอนแรงดันให้มากที่สุด (มากกว่าจะเป็นการถ่ายโอนพลังงาน) อันเป็นเป้าหมายในการทำงานแบบนี้
Note.
<templatestyles src="Reflist/styles.css" />
สมเด็จพระวันรัต (แดง สีลวฑฺฒโน)

สมเด็จพระวันรัต นามเดิม แดง ฉายา สีลวฑฺฒโน เป็นสมเด็จพระราชาคณะเจ้าคณะใหญ่ฝ่ายใต้ อดีตเจ้าอาวาสวัดสุทัศนเทพวรารามราชวรมหาวิหาร และผู้สร้างวัดโพธินิมิตรสถิตมหาสีมาราม
ประวัติ.
สมเด็จพระวันรัต มีนามเดิมว่าแดง เกิดเมื่อวันพุธที่ 11 ธันวาคม พ.ศ. 2365 ตรงกับวันแรม 13 ค่ำ เดือนอ้าย ปีมะเมีย เป็นบุตรนายโพธิ์และนางมิ (เชื้อสายชาวทวาย) เมื่ออายุได้ 13 ปี ได้บวชเป็นสามเณรอยู่กับพระธรรมุเทศาจารย์ (ฉิม) ขณะยังเป็นพระอันดับวัดอินทาราม และได้ติดตามท่านไปศึกษาพระปริยัติธรรม ณ วัดสระเกศราชวรมหาวิหาร เมื่อพระธรรมุเทศาจารย์ได้เป็นเปรียญ โปรดให้มาอยู่วัดสุทัศนเทพวราราม สามเณรแดงได้ย้ายตามมาด้วย และได้อุปสมบทในปีขาล พ.ศ. 2385 โดยมีสมเด็จพระพุฒาจารย์ (สน) วัดสระเกศ เป็นพระอุปัชฌาย์ ได้ฉายาทางธรรมว่า สีลวฑฺฒโน
ท่านได้เข้าสอบพระปริยัติธรรมในปีใดไม่ปรากฏ ได้เป็นเปรียญธรรม 4 ประโยค ถึงปีระกา พ.ศ. 2392 ขณะอายุได้ 29 ปี เข้าแปลอีกได้เป็นเปรียญธรรม 8 ประโยค
มรณภาพ.
สมเด็จพระวันรัต อาพาธด้วยโรคชรา แพทย์หลวงได้ถวายยารักษา อาการดีขึ้นแล้วกลับทรุดลงเป็นลำดับ ถึงแก่มรณภาพเมื่อวันเสาร์ที่ 5 มกราคม ร.ศ. 119 (นับแบบปัจจุบันตรงกับ พ.ศ. 2444) เวลา 5 ทุ่มเศษ สิริอายุได้ เวลาบ่าย 5 โมงเศษวันต่อมา พระบาทสมเด็จพระจุลจอมเกล้าเจ้าอยู่หัวเสด็จฯ มาพระราชทานน้ำสรงศพ โกศไม้สิบสอง ตั้งบนชั้นแว่นฟ้าสองชั้น และพระพิธีธรรมสวดพระอภิธรรมวันละ 8 รูปจนถึงวันพระราชทานเพลิง
วันที่ 14 กุมภาพันธ์ ร.ศ. 119 เคลื่อนโกศสมเด็จพระวันรัตไปร่วมกับกระบวนแห่พระศพหม่อมเจ้าพระสมเด็จพระพุฒาจารย์ (ทัด เสนีวงศ์) ตั้งโกศบนยานมาศสามลำคาน แล้วประกอบโกศมณฑป เคลื่อนศพสมเด็จพระราชาคณะทั้งสองไปยังพระเมรุท้องสนามหลวง แล้วพระบาทสมเด็จพระจุลจอมเกล้าเจ้าอยู่หัวทรงทอดผ้าบังสุกุล เวลาบ่าย 5 โมงเศษวันต่อมาจึงพระราชทานเพลิงศพ และเช้าวันที่ 16 กุมภาพันธ์ เจ้าพนักงานเชิญอัฐิขึ้นเสลี่ยงกลับไปยังพระอารามตามเดิม
เมทาคริติก

เมทาคริติก  เป็นเว็บไซต์ที่รวบรวมบทวิจารณ์อัลบั้มเพลง เกม ภาพยนตร์ รายการโทรทัศน์ ดีวีดี และหนังสือ โดยให้คะแนนเป็นตัวเลขในแต่ละการวิจารณ์ และค่าเฉลี่ยรวม เว็บไซต์สร้างและก่อตั้งโดย เจสัน ไดเอตซ์, มาร์ก ดอยล์ และจูลี ดอยล์ รอเบิตส์ บทวิจารณ์ที่คัดมานั้นมีไฮเปอร์ลิงก์ไปยังแหล่งข้อมูล มีการใช้สีเขียว สีเหลือง และสีแดง แยกแยะคำวิจารณ์ ให้ข้อมูลที่น่าสนใจของผลิตภัณฑ์นั้น เว็บไซต์ได้รับการพูดถึงว่าเป็นวารสารอิเล็กทรอนิกส์ด้านคำวิจารณ์ที่สำคัญที่สุดของอุตสาหกรรมวิดีโอเกม
แวแลนิแย

แวแลนิแย  เป็นเมืองทางเหนือของประเทศ และเป็นเมืองที่ใหญ่ที่สุดเป็นอันดับ 5 ของประเทศสโลวีเนีย มีเนื้อที่ 12.6 ตารางกิโลเมตร ความสูงจุดสูงสุด 400 เมตร และมีประชากร 25,333 คน
หลังจากการเสียชีวิตของประธานาธิบดียอซีป บรอซ ตีโต ในปี ค.ศ. 1981 เมืองนี้ถูกเรียกว่า "ตีตอนอแวแลนิแย" และหลังจากประเทศสโลวีเนียเป็นอิสระในปี ค.ศ. 1991 ได้กลับมาใช้ชื่อเดิมคือ "แวแลนิแย"
เมืองนี้เป็นที่ตั้งที่สำนักงานใหญ่ของบริษัทกอเลเน ซึ่งเป็นที่รู้จักสำหรับการผลิตอุปกรณ์ที่ใช้ในห้องครัว
เดอะแฟบิวลัสฟรีเบิดส์

เดอะฟาบูลัสฟรีเบิดส์ (The Fabulous Freebirds) เป็นกลุ่มแท็กทีมมวยปล้ำมืออาชีพที่มีชื่อเสียงบรรลุในปี 1980 การดำเนินการเข้าสู่ปี 1990 ทีมมักจะประกอบด้วยสามนักมวยปล้ำแม้ในสถานการณ์ที่แตกต่างกันและจุดในประวัติศาสตร์เพียงสองดำเนินการภายใต้ชื่อ Freebirds และได้เข้าสู่หอเกียรติยศดับเบิลยูดับเบิลยูอี ประจำปี 2016
ผลงานแชมป์และความสำเร็จ.
Championship (1 time)1 - Hayes
โดกลัส (นักฟุตบอล)

โดกลัส เปเรย์รา ดุส ซังตุส (เกิด 6 สิงหาคม ค.ศ. 1990)  หรือเรียกสั้น ๆ ว่า โดกลัส  เป็นนักฟุตบอลชาวบราซิล ปัจจุบันลงเล่นให้กับสโมสรฟุตบอลเบชิกทัช ในซือเปร์ลีก ลีกฟุตบอลสูงสุดของประเทศตุรกี ในตำแหน่งกองหลังด้านขวา
 "ณ วันที่ 11 กันยายน ค.ศ. 2020"
สถิติอาชีพ.
<templatestyles src="Reflist/styles.css" />
<templatestyles src="Reflist/styles.css" />
เกียรติประวัติ.
สโมสร.
เซาเปาลู
บาร์เซโลนา
บราซิล
เจิ้ง ซือเหวย์

เจิ้ง ซือเหวย์ (26 กุมภาพันธ์ ค.ศ. 1997 —) เป็นนักกีฬาแบดมินตันชายชาวจีน
ประวัติ.
เมื่อเดือนกรกฎาคม ค.ศ. 2013 เจิ้งซื่อเว่ยเป็นตัวแทนของทีมชาติที่เข้าร่วมการแข่งขันแบดมินตันเยาวชนชิงแชมป์เอเชีย 2013 ประเภทชายคู่ ในซาบะฮ์ประเทศมาเลเซีย โดยคู่กับหวงหย่าเฉียน และได้รับเหรียญเงินในประเภทชายคู่
เบ็ปปุ

เบ็ปปุ (; โรมาจิ: "Beppu-shi") เป็นนครที่ตั้งอยู่ติดชายฝั่งทะเลทางตอนกลางของจังหวัดโออิตะ บนเกาะคีวชูของประเทศญี่ปุ่น เป็นเมืองท่องเที่ยวแช่น้ำพุร้อนยอดนิยมของญี่ปุ่น สามารถเดินทางมายังเมืองนี้ได้โดยนั่งรถไฟสายหลักนิปโปจากนครคิตะกีวชูราวสองชั่วโมงครึ่ง หรือทางอากาศโดยการลงที่ท่าอากาศยานโออิตะแล้วต่อรถบัส
น้ำพุร้อน.
นครเบ็ปปุเป็นเมืองที่ตั้งอยู่ระหว่างทะเลและภูเขา "อนเซ็ง"ของเมืองนี้มีชื่อเสียงอย่างมาก โดยในเมืองมีจุดร้อนหลักถึงแปดจุดด้วยกัน ซึ่งมีชื่อเล่นว่า "แปดขุมนรกแห่งเบ็ปปุ" ซึ่งทำให้เมืองเบ็ปปุนั้นแบ่งโซนน้ำพุร้อนออกได้เป็น 8 โซนที่เรียกว่า "เบ็ปปุฮัตโต" (別府八湯) โดยที่หกโซนตั้งอยู่ในย่านคันนาวะ และอีกสองโซนอยู่ในย่านชิบาเซกิ นอกเหนือไปจากอนเซ็งแล้ว สถานที่ท่องเที่ยวอื่น ๆ ในเบ็ปปุ ได้แก่ ทะเลสาบชิดากะ หนึ่งในทะเลสาบที่สูงที่สุดในญี่ปุ่น, น้ำตกโอโตบารุ , อุทยานลิงทากาซากิยามะ ซึ่งมีลิงกังญี่ปุ่นกว่าพันตัว
พื้นที่บ่อน้ำร้อนทั้งแปด "เบ็ปปุฮัตโต".
<templatestyles src="Div col/styles.css"/>
งูลายสอ

งูลายสอ  เป็นงูขนาดเล็กในสกุล "Xenochrophis" (/ซี-โน-โคร-ฟิส/) ในวงศ์งูพิษเขี้ยวหลัง (Colubridae) เป็นงูขนาดเล็กที่ไม่มีพิษ แต่มีนิสัยดุร้าย ลำตัวมักมีลายดำบนพื้นสีเหลือง อาศัยหากินอยู่ตามพื้นดินและในน้ำ ไม่ขึ้นต้นไม้ ออกหากินในเวลากลางวัน
การจำแนก.
ทั้งหมดเป็นงูที่พบเฉพาะในทวีปเอเชีย
เฉิน ชิงเฉิน

เฉิน ชิงเฉิน (23 มิถุนายน ค.ศ. 1997 —) เป็นนักกีฬาแบดมินตันหญิงชาวจีน
ประวัติ.
ในปี ค.ศ. 2005 เธอได้รับการฝึกที่โรงเรียนกีฬาเมืองชุ่นเต๋อ หลังจากได้ย้ายไปยังโรงเรียนกีฬามณฑลกวางตุ้งและเลือกทีมแบดมินตันมณฑลกวางตุ้ง เธอได้รับรางวัลแบดมินตันเยาวชนมากมาย
ในปี ค.ศ. 2012 เฉิน ชิงเฉินเป็นตัวแทนของทีมชาติที่เข้าร่วมการแข่งขันแบดมินตันเยาวชนชิงแชมป์เอเชีย 2012 ที่คิมช็อน ประเทศเกาหลีใต้ โดยได้คู่กับเหอ เจี่ยซิน ในประเภทหญิงคู่ และหลิว ยฺหวี่เฉิน ในประเภทคู่ผสม และทั้ง 2 รายการได้อันดับที่ 3 ทั้งคู่
วอลเลย์บอลชายชิงแชมป์นอร์เซกา 2015

วอลเลย์บอลชายชิงแชมป์นอร์เซกา 2015  เป็นครั้งที่ 24 ของการแข่งขัน จัดขึ้นที่กอร์โดวา ประเทศเม็กซิโก ระหว่างวันที่ 5–10 กันยายน พ.ศ. 2558 โดยจะมี 4 ที่ผ่านเข้าแข่งขันรอบคัดเลือกโซนอเมริกาเหนือ
ประเทศที่เข้าร่วมแข่งขัน.
ทีมชาติต่อไปได้ผ่านการรับรอง:
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0: ทีมที่ชนะจะได้ 5 คะแนน ทีมที่แพ้ได้ 0 คะแนน</br>
แมทช์ที่แช่งขัน 3–1: ทีมที่ชนะจะได้ 4 คะแนน ทีมที่แพ้ได้ 1 คะแนน</br>
แมทช์ที่แช่งขัน 3–2: ทีมที่ชนะจะได้ 3 คะแนน ทีมที่แพ้ได้ 2 คะแนน
อันดับการแข่งขัน.
<templatestyles src="Col-begin/styles.css"/>
วอลเลย์บอลหญิงไทยเดนมาร์คซูเปอร์ลีก 2016

วอลเลย์บอลไทยเดนมาร์คซูเปอร์ลีก 2016 เป็นการแข่งขันวอลเลย์บอลประเภททีมหญิง จำนวน 8 ทีม โดยเอา 6 ทีมอันดับแรกจากวอลเลย์บอลหญิงไทยแลนด์ลีก 2015-16 และทีมรับเชิญ 2 ทีม จากฟิลิปปินส์และฮ่องกง การแข่งขันครั้งนี้จัดขึ้นเป็นครั้งที่ 4 วันที่ 23 - 28 มีนาคม พ.ศ. 2559 ณ เอ็มซีซีฮอลล์ เดอะมอลล์บางกะปิ, กรุงเทพมหานคร
อันดับการแข่งขัน.
<templatestyles src="Col-begin/styles.css"/>
วอลเลย์บอลชายไทยเดนมาร์คซูเปอร์ลีก 2016

วอลเลย์บอลชายไทยเดนมาร์คซูเปอร์ลีก 2016 เป็นการแข่งขันวอลเลย์บอลประเภททีมชาย จำนวน 6 ทีม โดยการแข่งขันครั้งนี้จัดขึ้นเป็นครั้งที่ 3 ณ เอ็มซีซีฮอลล์ เดอะมอลล์บางกะปิ กรุงเทพมหานคร ประเทศไทย
อันดับการแข่งขัน.
<templatestyles src="Col-begin/styles.css"/>
การติดเชื้อผ่านแนวดิ่ง

การติดเชื้อผ่านแนวดิ่ง  หรือการติดเชื้อจากมารดาไปยังทารก เป็นการติดเชื้อแบบหนึ่งที่อาจเกิดได้ทั้งจากแบคทีเรีย ไวรัส หรือปรสิต ที่ถ่ายทอดจากมารดาไปยังตัวอ่อนหรือทารกในครรภ์ระหว่างการตั้งครรภ์ หรือติดต่อไปยังทารกในขณะคลอดก็ได้
เฟลา คูติ

เฟล่า คูติ (อังกฤษ: Fela Kuti) หรือชื่อจริงว่า โอลูเฟล่า โอลูเซกุน โอลูโดตัน แรนซัม-คูติ (อังกฤษ: Olufela Olusegun Oludotun Ransome-Kuti) เกิดเมื่อวันเสาร์ที่ 15 ตุลาคม 2481 ที่เมืองแอบีโอคูตา,ประเทศไนจีเรีย เป็นนักร้อง, นักดนตรี, นักแต่งเพลง และนักเคลื่อนไหวทางการเมืองชาวไนจีเรีย
เขาเป็นผู้ริเริ่มแนวเพลงแอฟโฟรบีทซึ่งเป็นแนวดนตรีที่รวมนำดนตรีแนวฟังค์,แจ็ซ,ไซเคเดลิกร็อกเข้ามารวมกับแนวดนตรีพื้นบ้านของแอฟริกา และเป็นนักเคลื่อนไหวทางการเมืองที่มีบทบาทสำคัญมากที่สุดคนหนึ่งของไนจีเรีย
ด้านชีวิตส่วนตัว มีลูกชายสองคนคือ เฟมิ คูติ กับ ฌอน คูติ ซึ่งเป็นนักดนตรีเช่นเดียวกับเขา
เฟล่า คูติ เสียชีวิตลงในวันที่ 2 สิงหาคม 2540 ด้วยโรคเอดส์ รวมอายุได้ 58 ปี
สโคกลันด์

สโคกลันด์  เป็นอดีตเกาะในเซยเดอร์เซในเทศบาลโนร์โตสต์โปลเดอร์ สโคกลันด์เป็นผืนดินพรุที่ยืดยาวที่หมดสภาพความเป็นเกาะหลังโนร์โตสต์โปลเดอร์ได้ผืนดินคืนจากทะเลใน ค.ศ. 1942 ในปัจจุบันเป็นส่วนหนึ่งของแผ่นดินที่ระบายน้ำออกที่ยกสูงขึ้นเล็กน้อยและยังหลงเหลือคันกั้นน้ำบางส่วนบริเวณมิดเดิลบืร์ต ในวันที่ 1 เมษายน ค.ศ. 2014 มีผู้อยู่อาศัยบนนี้ 8 คน แต่สำนักงานสถิติเนเธอร์แลนด์รายงานว่ามีผู้อยู่อาศัยอยู่ 5 คน
ประวัติ.
สถานที่นี้เคยมีมนุษย์ไปตั้งถิ่นฐาน แต่ต่อมาก็ถูกทิ้งร้างไปเพราะน้ำทะเลท่วมขึ้นมา จึงต้องอพยพผู้คนออกใน ค.ศ. 1859 แต่หลังจากระบายน้ำออกจากบริเวณเซยเดอร์เซตั้งแต่ช่วง ค.ศ. 1940 พื้นที่นี้ก็กลายเป็นส่วนหนึ่งของที่ดินที่ระบายน้ำออกไป สโคกลันด์มีร่องรอยของชุมชนมนุษย์ที่เก่าแก่ถึงสมัยก่อนประวัติศาสตร์ เป็นสัญลักษณ์ของการต่อสู้อย่างกล้าหาญและยาวนานของชาวดัตช์ที่จะเอาชนะน้ำซึ่งล้อมรอบเข้ามา
แนวป้องกันน้ำดัตช์

แนวป้องกันน้ำดัตช์ หรือเดิมขึ้นทะเบียนในนาม แนวป้องกันของอัมสเตอร์ดัม  สร้างขึ้นระหว่างปีคริสต์ศักราช 1880 ถึง 1920 ทอดยาวเป็นระยะทาง 135 กิโลเมตรรอบเมืองอัมสเตอร์ดัม เป็นตัวอย่างเพียงหนึ่งเดียวของปราการที่สร้างอยู่บนหลักของการควบคุมน้ำ ตั้งแต่คริสต์ศตวรรษที่ 16 ชาวเนเธอร์แลนด์ได้ใช้ความรู้อันเชี่ยวชาญด้านวิศวกรรมไฮดรอลิกในการป้องกันเมือง ศูนย์กลางของประเทศได้รับการปกป้องโดยโครงข่ายของป้อมติดอาวุธ 45 ป้อม ที่ทำงานร่วมกับการปล่อยน้ำท่วมชั่วคราวจากพื้นที่ถมทะเล และระบบที่ซับซ้อนของคลองและประตูน้ำ
มรดกโลก.
แนวป้องกันของอัมสเตอร์ดัมได้ลงทะเบียนเป็นมรดกโลก ในการประชุมคณะกรรมการมรดกโลกสมัยสามัญครั้งที่ 20 เมื่อ พ.ศ. 2539 ที่เมืองเมรีดา ประเทศเม็กซิโก ด้วยข้อกำหนดและหลักเกณฑ์ในการพิจารณา ดังนี้
ใน พ.ศ. 2564 คณะกรรมการมรดกโลกได้มีมติขยายขยายพื้นที่ขึ้นทะเบียนเป็นมรดกโลกของแนวป้องกันของอัมสเตอร์ดัมตามที่ทางการเนเธอร์แลนด์รร้องขอ ให้ครอบคลุมไม่เฉพาะแนวป้องกันในกรุงอัมสเตอร์ดัม แต่ให้ครอบคลุมถึงแนวป้องกันตั้งแต่ไอส์เซิลเมร์ถึงเวอร์เกินดัม
วัยแสบสาแหรกขาด

วัยแสบสาแหรกขาด เป็นละครโทรทัศน์ไทยแนวโรแมนติก-ดราม่า สร้างจากเค้าโครงเรื่องโดย ณัฐิยา ศิรกรวิไล เขียนบทโทรทัศน์โดย ณัฐิยา ศิรกรวิไล, กุศลิน เมฆวิภาต, ชญานิน, สายขิม, วาณี, กัลยาณมิตร กำกับการแสดงโดย ศุภณา ครุฑนาค นำแสดงโดย ธีรเดช เมธาวรายุทธ และ จิตตาภา แจ่มปฐม ออกอากาศทางสถานีวิทยุโทรทัศน์ไทยทีวีสีช่อง 3 ช่วงปี 2559 ต่อมามีการสร้างเป็นภาคต่อ วัยแสบสาแหรกขาด โครงการ 2 ออกอากาศทางช่อง 3
การตอบรับ.
"ทีนิวส์สังคม" เขียนว่า เป็นละครที่สะท้อนปัญหาสังคมได้อย่างดี สำนักงานคณะกรรมการการศึกษาขั้นพื้นฐานสั่งให้นักจิตวิทยาในโรงเรียนจำนวน 20 เขต นำละครเรื่องดังกล่าวมาเป็นต้นแบบในการแก้ปัญหา เริ่มจากปีการศึกษา 2559 โดยผลสำรวจความเห็นในโรงเรียนปทุมคงคา พบว่า ทั้งครูและนักเรียนต่างเห็นด้วยกับนโยบายนี้ ฝ่ายครูเห็นว่า นักจิตวิทยาจะช่วยวิเคราะห์ปัญหาได้ดีขึ้น ส่วนนักเรียนเห็นว่า นักจิตวิทยาจะทำให้มีช่องทางการปรึกษามากขึ้น จากเดิมที่ปรึกษากันเฉพาะในกลุ่มเพื่อน
ซึ่งละครเรื่องนี้ทางผู้จัด เอิน ณิธิภัทร์ ได้เปิดเผยกับผู้สื่อข่าวจากรายการเรื่องเล่าเช้านี้ในช่วงครอบครัวบันเทิงว่า มีแผนเตรียมจะทำละครภาค 2 ขึ้นมา และต่อมาก็ได้ทำภาค 2 ขึ้น โดยได้เปิดกล้องเมื่อวันที่ 18 มกราคม 2561 และจะออกอากาศในปลายเดือนมีนาคม 2562
ประเทศไทยใน พ.ศ. 2491

เหตุการณ์ที่เกิดขึ้นใน พ.ศ. 2491 (ค.ศ. 1948) ในประเทศไทย เป็นปีที่ 167 แห่งกรุงรัตนโกสินทร์ และเป็นปีที่ 3 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
โรงเรียนบ้านตาขุนวิทยา

โรงเรียนบ้านตาขุนวิทยา เป็นโรงเรียนมัธยมประจำอำเภอบ้านตาขุน จังหวัดสุราษฎร์ธานี ตั้งอยู่ที่ ม.6 ตำบลเขาวง อำเภอบ้านตาขุน จังหวัดสุราษฎร์ธานี มีเนื้อที่ 40 ไร่ 3 งาน ติดกับถนนสุราษฎร์ - ตะกั่วป่า 
การเรียนการสอน.
โรงเรียนบ้านตาขุนวิทยาวิทยา เปิดสอนในระดับมัธยมศึกษาดังนี้
ระดับมัธยมศึกษาตอนต้น "EN : Junior High School"
ระดับมัธยมศึกษาตอนปลาย "EN : Senior High School"
ประเทศไทยใน พ.ศ. 2492

เหตุการณ์ที่เกิดขึ้นใน พ.ศ. 2492 (ค.ศ. 1949) ในประเทศไทย เป็นปีที่ 168 แห่งกรุงรัตนโกสินทร์ และเป็นปีที่ 4 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
กลุ่มอาการดิจอร์จ

กลุ่มอาการดิจอร์จ  หรือกลุ่มอาการการหลุดหายของตำแหน่ง 22q11  เกิดจากการหลุดหายของส่วนหนึ่งของโครโมโซม 22 ถือเป็นโรคในกลุ่มของกลุ่มอาการไมโครดีลีชัน (การหลุดหายขนาดเล็ก) ที่พบบ่อยที่สุด โดยเกิดขึ้นที่ตำแหน่ง 22q11.2 ถ่ายทอดแบบออโตโซมลักษณะเด่น ในความชุกอยู่ที่ประมาณ 1:4000 ภาวะนี้ได้รับการบรรยายไว้ครั้งแรกเมื่อ ค.ศ. 1968 โดยกุมารแพทย์ต่อมไร้ท่อ Angelo DiGeorge นอกจากนี้ภาวะนี้ยังสัมพันธ์กับโรคหัวใจแต่กำเนิดชนิด truncus arteriosus และ Tetralogy of Fallot อีกด้วย
อาการและอาการแสดง.
ความบกพร่องทางการรับรู้.
ผู้ป่วยเด็กกลุ่มอาการดิจอร์จมักมีระดับสติปัญญาอยู่ในช่วงก้ำกึ่งระหว่างปกติค่อนข้างต่ำและต่ำ และมักมีความสามารถทางด้านการใช้คำพูดดีกว่าด้านอื่นๆ บางรายสามารถเข้าเรียนในโรงเรียนปกติได้ แต่บางรายต้องเข้าโรงเรียนการศึกษาพิเศษหรือเรียนที่บ้าน ความรุนแรงของภาวะแคลเซียมในเลือดต่ำในวัยเด็กเล็กมีความสัมพันธ์กับความรุนแรงของพฤติกรรมคล้ายออทิสติกในวัยโตขึ้น
ผู้ใหญ่ที่มีกลุ่มอาการดิจอร์จจะมีความเสี่ยงสูงที่จะเกิดโรคจิตเภท (schizophrenia) โดย 30% จะเคยมีอาการของโรคจิต (psychosis) อย่างน้อยหนึ่งครั้งในชีวิต และประมาณหนึ่งในสี่จะป่วยโรคจิตเภท
ผู้ป่วยกลุ่มอาการดิจอร์จมีโอกาสเกิดโรคพาร์กินสันชนิดเป็นเร็ว (early onset Parkinson's disease) มากกว่าคนทั่วไป การวินิจฉัยอาจมีความยากลำบากเนื่องจากยาที่ใช้รักษาโรคจิตเภทจะมีผลข้างเคียงทำให้เกิดอาการแบบโรคพาร์กินสันได้ ทำให้การวินิจฉัยล่าช้าออกไปได้ถึง 10 ปี
ทะเลสาบตะวันตก

ทะเลสาบตะวันตก หรือที่รู้จักกันดีในชื่อ ทะเลสาบซีหู  ทะเลสาบน้ำจืดขนาดใหญ่ตั้งอยู่ทางทิศตะวันตก ของเมืองหางโจว มณฑลเจ้อเจียง ประเทศสาธารณรัฐประชาชนจีน เป็นทะเลสาบขนาดใหญ่ที่มีทัศนียภาพสวยงามเป็นที่รู้จักกันเป็นอย่างดี ทะเลสาบมีความยาวจากทิศใต้ถึงทิศเหนือ 3.3 กิโลเมตร ความกว้างจากทิศตะวันออกไปทิศตะวันตก 2.8 กิโลเมตร รอบด้านประกอบด้วยภูเขา 3 ลูก น้ำมีความใสราวกับกระจก และมีสิ่งก่อสร้างทางวัฒธรรมที่สวยงามอยู่รายรอบทั้งเจดีย์, เก๋งจีน, วัด, สวนแบบจีน, สวนเซ็นญี่ปุ่น, ศาลเจ้า จนถูกขนานนามว่าเป็น "สวรรค์บนดิน"
ทะเลสาบตะวันตก จึงเป็นสถานที่ท่องเที่ยวที่ขึ้นชื่อ และได้รับความนิยมมาตั้งแต่ยุคโบราณ กวีชาวจีนหลายคนได้ชื่นชมและรจนาความงามของทะเลสาบแห่งนี้ มาตั้งแต่พุทธศตวรรษที่ 14 และเป็นแหล่งกำเนิดของนิทานพื้นบ้านเรื่องนางพญางูขาว อันเป็นที่รู้จักกันดี 
มรดกโลก.
ทะเลสาบตะวันตกตลอดจนทิวทัศน์ทางวัฒนธรรมทั้งหลายได้รับการลงทะเบียนขึ้นเป็นมรดกโลกในการประชุมคณะกรรมการมรดกโลกสมัยสามัญครั้งที่ 35 เมื่อปี พ.ศ. 2554 ที่กรุงปารีส ประเทศฝรั่งเศส ในชื่อ "ภูมิทัศน์วัฒนธรรมทะเลสาบตะวันตกในหางโจว" ด้วยข้อกำหนดและหลักเกณฑ์ในการพิจารณา ดังต่อไปนี้
ภาษาไทยสมัยจอมพล ป. พิบูลสงคราม

ในปี พ.ศ. 2485 จอมพล แปลก พิบูลสงคราม นายกรัฐมนตรี พร้อมด้วยคณะกรรมการส่งเสริมวัฒนธรรมภาษาไทย ได้ยกร่างและประกาศใช้อักขรวิธีไทยแบบใหม่ขึ้น เพื่อให้การสะกดคำในภาษาไทยกะทัดรัดและลดความซ้ำซ้อนของตัวอักษรลง อย่างไรก็ตาม เมื่อจอมพล แปลก พ้นจากตำแหน่งในปลายปี พ.ศ. 2487 นโยบายต่าง ๆ ของจอมพล แปลก ได้ถูกยกเลิก ซึ่งรวมถึงอักขรวิธีไทยดังกล่าวด้วย รวมระยะเวลาการบังคับใช้อักขรวิธีของคณะกรรมการส่งเสริมวัฒนธรรมภาษาไทยประมาณ 2 ปี 3 เดือน
ประวัติ.
เมื่อประเทศไทยถูกดึงเข้าสู่สงครามมหาเอเชียบูรพา วันที่ 8 ธันวาคม พ.ศ. 2484 กองทัพญี่ปุ่นบุกเข้ามายังประเทศไทย และขณะเดียวกันนั้นก็ได้แจ้งแก่รัฐบาลไทยว่า ภาษาไทยนี้ยากมาก ทั้งการอ่าน เขียน พูด จึงขอให้เปิดโรงเรียนสอนภาษาญี่ปุ่น และบังคับให้คนไทยเรียนภาษาญี่ปุ่น เหมือนคนจีนในเกาะไต้หวัน ทั้งๆที่ภาษาญี่ปุ่นมีความยุ่งยากทั้งในส่วนไวยกรณ์ การเขียน (มีตัวอักษรถึงสามประเภท) และการออกเสียง (ซึ่งตัวจีนตัวหนึ่งออกเสียงได้หลายแบบ) มากกว่าภาษาไทยหลายเท่า
จอมพล แปลก จึงเรียกประชุมนักปราชญ์ราชบัณฑิต ปรึกษาหารือเพื่อแสวงหาแนวทางแก้ไข เมื่อตกลงกันได้แล้ว จึงแต่งตั้งคณะกรรมการส่งเสริมวัฒนธรรมภาษาไทย ประกอบไปด้วยนายกรัฐมนตรี เป็นประธาน มีกรรมการผู้ทรงคุณวุฒิรวมทั้งสิ้น 29 คน เปลื้อง ณ นคร และทวี ทวีวรรธนะ อยู่ในคณะกรรมการชุดนี้ด้วย
คณะกรรมการส่งเสริมวัฒนธรรมภาษาไทยมีแนวทางส่งเสริมภาษาไทย 4 แนวทางคือ
คณะกรรมการดังกล่าวช่วยกันยกร่างเรื่องการปรับปรุงตัวอักษรไทยเสนอจอมพล แปลก และจอมพล แปลก เห็นชอบด้วย จึงลงนามในประกาสสำนักนายกรัถมนตรี เรื่อง การปรับปรุงอักสรไทย เมื่อวันที่ 29 พฤษภาคม พ.ศ. 2485 โดยให้เหตุผลว่า "ตัวสระและพยัญชนะของภาสาไทยมีอยู่หลายตัวที่ซ้ำเสียงกันโดยไม่จำเป็น ถ้าได้งดไช้เสียบ้างก็จะเป็นความสดวกไนการสึกสาเล่าเรียกภาสาไทยไห้เป็นที่นิยมยิ่งขึ้น"
นอกจากนี้ รัฐบาลยังได้ประกาศให้ใช้เลขสากล (เลขอาหรับ) แทนที่เลขไทย เพื่อความสะดวกในการติดต่อทั่วไป และเป็นที่ใช้กันอย่างแพร่หลายอยู่แล้ว
หลังจากจอมพล แปลก พ้นจากตำแหน่งนายกรัฐมนตรีเมื่อวันที่ 1 สิงหาคม พ.ศ. 2487 ในวันถัดมานั้น ควง อภัยวงศ์ นายกรัฐมนตรีคนใหม่ ออกประกาศยกเลิกการใช้อักขรวิธีดังกล่าว และการใช้เลขสากล ส่งผลให้กลับไปใช้อักขรวิธีไทยแบบเดิมอีกครั้งหนึ่ง ซึ่งได้ใช้มาจวบจนถึงปัจจุบัน และแม้ว่าจอมพล แปลก จะได้กลับมาเป็นนายกรัฐมนตรีอีกครั้งหนึ่งภายหลังรัฐประหารในประเทศไทย พ.ศ. 2491 จอมพล แปลก ก็มิได้นำอักขรวิธีดังกล่าวกลับมาใช้อีก
อนึ่ง สาเหตุหลักของการที่อักขรวิธีไทยของคณะกรรมการส่งเสริมวัฒนธรรมภาษาไทยนั้นไม่ได้รับความนิยม คือ การขัดต่อความรู้สึกของประชาชน และความเคยชินกับอักษรไทยแบบเดิม
การเปลี่ยนแปลง.
เปลี่ยนแปลงอักษร.
ตัวอักษร ญ ให้คงไว้ แต่ตัดเชิง (ั) ออกเสีย เป็น
ตานเสียแห่งจีน

ตานเสียแห่งจีน เป็นชื่อเรียกภูมิประเทศที่เกิดขึ้นบนแผ่นดินซึ่งมีธรณีสัณฐานเป็นหินแปรสีแดง มีการกัดเซาะที่เกิดจากอิทธิพลของพลังภายในของลักษณะทางธรณีวิทยา (รวมทั้งการยกตัวของเปลือกโลก) และปัจจัยภายนอก (รวมทั้งการกัดเซาะด้วยลมและน้ำ) สมบัติทางธรรมชาติ แหล่งนี้ประกอบไปด้วยพื้นที่ 6 พื้นที่ในเขตกึ่งโซนร้อนทางตะวันตกเฉียงใต้ของจีน มีลักษณะเฉพาะเป็นหน้าผาสีแดงที่น่าตื่นตาและเทือกเขาที่มีถูกกัดเซาะด้วยแรงลม รวมทั้งเสาหินธรรมชาติ หอคอย หุบเขาลึกกับร่องลำธาร และน้ำตก ลักษณะภูมิประเทศอันสลับซับซ้อนนี้ช่วยรักษาป่าดงดิบของพืชใบกว้างไว้ และเป็นที่อยู่ของพืชพันธุ์และนานาสัตว์ที่หายากกว่า 400 ชนิด
มรดกโลก.
ตานเสียแห่งจีนได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 34 เมื่อปี พ.ศ. 2553 ที่กรุงบราซิเลีย ประเทศบราซิลด้วยข้อกำหนดและหลักเกณฑ์ในการพิจารณา ดังต่อไปนี้
แหล่งซากดึกดำบรรพ์เฉิงเจียง

แหล่งซากดึกดำบรรพ์เฉิงเจียง ตั้งอยู่บนเนินเขาบนพื้นที่ 512 เฮกเตอร์ในมณฑลยูนนาน ประเทศสาธารณรัฐประชาชนจีน เป็นบันทึกของสังคมในทะเลแห่งยุคแคมเบรียนเริ่มแรกที่สมบูรณ์ที่สุด ด้วยพืชและสัตว์ประจำถิ่นที่ถูกเก็บรักษาไว้ได้อย่างพิเศษสุด เผยให้เห็นถึงกายวิภาคของเนื้อเยื่อทั้งอ่อนและแข็งในหลากหลายพันธุ์พืชและสัตว์ ทั้งที่มีกระดูกสันหลังและไม่มีกระดูกสันหลัง มันเป็นบันทึกเริ่มแรกของระบบนิเวศทางทะเลที่ซับซ้อน แหล่งนี้เก็บรักษาข้อมูลของกลุ่มที่มีความสัมพันธ์ทางพันธุกรรมอย่างน้อย 14 กลุ่มและกลุ่มต่าง ๆ ที่ยังเป็นปริศนาอีกกลุ่มหนึ่ง รวมกว่า 196 ชนิด เป็นหลักฐานอันพิเศษสุดของการเปลี่ยนแปลงอย่างรวดเร็วของสิ่งมีชีวิตบนโลกเมื่อ 530 ล้านปีมาแล้ว เมื่อสัตว์กลุ่มหลัก ๆ เกือบทั้งหมดบนโลกปัจจุบันนี้เริ่มปรากฏขึ้น เป็นการเปิดหน้าต่างทางบรรพชีววิทยาที่สำคัญยิ่งต่อวงวิชาการ
มรดกโลก.
แหล่งซากดึกดำบรรพ์เฉิงเจียงได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 36 เมื่อปี 2555 ที่เซนต์ปีเตอร์เบิร์ก ประเทศรัสเซียด้วยข้อกำหนดและหลักเกณฑ์ในการพิจารณา ดังต่อไปนี้
เอ็ดเวิร์ด แคลวิน เคนดัลล์

เอ็ดเวิร์ด แคลวิน เคนดัลล์ (8 มีนาคม ค.ศ. 1886 – 4 พฤษภาคม ค.ศ. 1972) เป็นนักชีวเคมีชาวอเมริกัน เกิดที่เมืองเซาท์นอร์วอล์ก เป็นบุตรของจอร์จ สแตนลีย์ เคนดัลล์และเอวา ฟรานเชส แอบบอตต์ เรียนจบปริญญาตรีสาขาวิทยาศาสตร์ ปริญญาโทและปริญญาเอกสาขาเคมีจากมหาวิทยาลัยโคลัมเบีย ก่อนจะทำการศึกษาฮอร์โมนต่อมไทรอยด์ขณะทำงานที่บริษัทยาพาร์ค-เดวิสและโรงพยาบาลเซนต์ลูกา ในปี ค.ศ. 1914 เคนดัลล์ดำรงตำแหน่งหัวหน้าภาควิชาชีวเคมีของบัณฑิตวิทยาลัย คลินิกเมโย ปีต่อมาเคนดัลล์ดำรงตำแหน่งผู้อำนวยการสาขาวิชาชีวเคมีและแต่งงานกับรีเบคกา เคนเนดี มีบุตรด้วยกัน 4 คน
เคนดัลล์มีผลงานที่สำคัญคือการสกัดไทรอกซีนและมีส่วนในการสกัดและระบุโครงสร้างของกลูตาไธโอน เคนดัลล์ร่วมกับฟิลิป โชวอลเตอร์ เฮนช์ใช้สเตอรอยด์ที่สกัดจากต่อมหมวกไตในการรักษาโรคข้ออักเสบรูมาตอยด์ ต่อมาสารชนิดนี้เรียกว่าคอร์ติโซน ในปี ค.ศ. 1950 เคนดัลล์ เฮนช์และทาเดอุช ไรค์สไตน์ได้รับรางวัลโนเบลสาขาสรีรวิทยาหรือการแพทย์ สำหรับการค้นพบฮอร์โมนของต่อมหมวกไต รวมถึงระบุโครงสร้างและผลทางชีววิทยา ปีต่อมา เคนดัลล์เกษียณตัวเองจากงานที่คลินิกเมโยและดำรงตำแหน่งศาสตราจารย์อาคันตุกะที่มหาวิทยาลัยพรินซ์ตัน จนกระทั่งเสียชีวิตในปี ค.ศ. 1972
แหล่งแซนาดู

แหล่งแซนาดู ตั้งอยู่ทางตอนเหนือของกำแพงเมืองจีน แหล่งโบราณคดีแซนาดูล้อมรอบด้วยซากเมืองหลวงตามตำนานของกุบไลข่าน ออกแบบโดยที่ปรึกษาชาวจีนของผู้ปกครองชาวมองโกล ชื่อ ลิว บิงซง (Liu Bingzhdong) ในปี ค.ศ. 1256 (พ.ศ. 1799) บนพื้นที่มากกว่า 25,000 เฮกเตอร์ แหล่งแสดงให้เห็นถึงความพยายามที่เป็นเอกลักษณ์ด้วยการผสมผสานวัฒนธรรมของชาวมองโกลเร่ร่อนกับชาวจีนฮั่นเข้าด้วยกัน สถานที่นี้เป็นฐานที่มั่นจากที่ซึ่งกุบไลข่านสถาปนาราชวงศ์หยวนซึ่งปกครองจีนอยู่กว่าร้อยปี ขยายอาณาเขตข้ามทวีปเอเชียออกไป การถกเถียงในข้อศาสนาซึ่งเกิดขึ้นที่นี่ มีผลทำให้เกิดการแผ่กระจายพระพุทธศาสนาแบบทิเบตไปสู่เอเชียตะวันออกเฉียงเหนืออันเป็นวัฒนธรรมและประเพณีความเชื่อทางศาสนาหนึ่งที่ยังคงถือปฏิบัติอยู่จนทุกวันนี้ ตัวแหล่งได้รับการวางผังตามแบบอย่างความเชื่อเรื่องฮวงจุ้ยจีนซึ่งสัมพันธ์กับภูเขาและแม่น้ำ ร่องรอยของเมืองยังคงเหลือให้เห็น รวมทั้งวัดวาอาราม พระราชวัง สุสาน กระโจมพักแรมของชนเผ่าเร่ร่อน และคลองส่งน้ำไต้ฝานหยานควบคู่ไปกับทางน้ำอื่น ๆ
มรดกโลก.
แหล่งแซนาดูได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 36 เมื่อปี 2555 ที่เซนต์ปีเตอร์เบิร์ก ประเทศรัสเซียด้วยข้อกำหนดและหลักเกณฑ์ในการพิจารณา ดังต่อไปนี้
เอกซ์เพนซิฟชิต

เอกซ์เพนซิฟชิต (อังกฤษ : Expensive Shit) เป็นผลงานอัลบั้มที่ออกวางแผงในปี พ.ศ. 2518 ของ เฟลา คูติ นักร้อง, นักแต่งเพลง และนักดนตรีชาวไนจีเรีย
ความส่องสว่างของอุปราคา

ความส่องสว่างของอุปราคา คือ เศษส่วนของเส้นผ่านศูนย์กลางของตัวคราส ทั้งสุริยุปราคาและจันทรุปราคา ระหว่างอุปราคาบางส่วนและวงแหวน ค่าความส่องสว่างของอุปราคาจะอยู่ระหว่าง 0.0 ถึง 1.0 ขณะที่ระหว่างอุปราคาเต็มดวง ค่าความส่องสว่างจะอยู่ที่อย่างน้อยที่สุด 1.0 เสมอ
การวัดนี้ไม่ควรสับสนกับการคลุมเครือของอุปราคา สิ่งนี้คือเศษส่วนของตัวอุปราคาถูกบดบังโดยตัวคราส ในทางตรงกันข้ามความส่องสว่างของอุปราคา คือ อัตราของเส้นผ่าศูนย์กลางอย่างแท้จริง
ผลของความส่องสว่างบนสุริยุปราคา.
ในสุริยุปราคา ความส่องสว่างของอุปราคา คือ อัตราส่วนระหว่างขนาดเชิงมุมปรากฏของดวงจันทร์ และดวงอาทิตย์ ในระหว่างเกิดอุปราคา เป็นผลให้อัตราส่วนมีค่าน้อยกว่า 1.0
ในสุริยุปราคาเต็มดวง ซึ่งเป็นอุปราคาศูนย์กลาง ความส่องสว่างก็เช่นเดียวกัน ค่าอัตราส่วนเส้นผ่าศูนย์กลางปรากฏของดวงจันทร์และดวงอาทิตย์ แต่ครั้งนี้ค่าอัตราส่วนจะมากกว่าหรือเท่ากับ 1.0 ถ้าสุริยุปราคาเต็มดวงไม่เป็นแบบศูนย์กลาง ความส่องสว่างจะอยู่ระหว่าง 1.0 และค่าอัตราส่วนของเส้นผ่านศูนย์กลางปรากฏ
ในสุริยุปราคาบางส่วน ความส่องสว่างของอุปราคา คือ เศษส่วนของเส้นผ่านศูนย์กลางดวงอาทิตย์ถูกบดบังโดยดวงจันทร์ในเวลาสุริยคราสเต็มที่ ดวงจันทร์และโลกมีขนาดปรากฏโดยประมาณเท่ากัน แต่ทั้งคู่ก็แปรปรวน เพราะ ระยะห่างระหว่างโลกและดวงจันทร์นั้นแปรปรวน (ระยะห่างระหว่างโลกและดวงอาทิตย์ ก็แปรปรวนแต่มีผลกระทบน้อยมากในการเปรียบเทียบ)
เมื่อความส่องสว่างของอุปราคามากกว่า 1 จานดวงจันทร์จะคลุมจานดวงอาทิตย์ได้อย่างสมบูรณ์ในท้องฟ้า และจะเป็นอุปราคาแบบเต็มดวง เส้นทางของอุปราคาเต็มดวง (นั้นคือ เงาที่เคลื่อนไปของดวงจันทร์ตัดแสงอาทิตย์ไปทั้งหมดจากพื้นผิวโลก) คือ ริ้วแคบสัมพัทธ์ (Relatively narrow strip) ที่เคลื่อนผ่านหลายร้อยกิโลเมตร
เมื่อความส่องสว่างของอุปราคาน้อยกว่า 1 จานดวงจันทร์จะไม่สามารถคลุมจานดวงอาทิตย์ได้อย่างสมบูรณ์ เมื่อศูนย์กลางของทั้งสองจานอยู่ในแนวเดียวกันอย่างเพียงพอ จะมีวงแหวนของแสงดวงอาทิตย์มองเห็นได้รอบดวงอาทิตย์ นี้คืออุปราคาแบบวงแหวน ในภาษาอังกฤษคำว่า "annular" มาจากภาษาลาติน หมายความว่า "วงแหวน"
เคียวเซร่า

เคียวเซร่าคอร์ปอเรชัน (; โรมาจิ: "เคียวเซะระ คะบุชิงิ ไกฉะ" #เปลี่ยนทาง) เป็นบริษัทข้ามชาติผู้ผลิตเครื่องใช้ไฟฟ้าและผลิตภัณฑ์เซรามิกของญี่ปุ่น ก่อตั้งในปี 1959 โดยนายคะซุโอะ อินะโมะริ โดยใช้ชื่อว่า บริษัท เคียวโตะเซรามิก จำกัด ก่อนที่ต่อในปี 1982 มาจะเปลี่ยนชื่อเป็นเคียวเซร่า ตลอดเวลาที่ผ่านมา บริษัทได้เป็นเจ้าของเทคโนโลยีเกี่ยวกับเซรามิคมากมาย ไม่ว่าจะเป็นเทคโนโลยีที่พัฒนาขึ้นเองหรือเกิดจากการควบรวมและซื้อกิจการของบริษัทอื่น นอกจากนี้ยังเป็นผู้นำในอุตสาหกรรมการถ่ายภาพของโลกอีกด้วย ในการจัดอันดับ Global 2000 ประจำปี 2015 เคียวเซร่าได้รับการจัดอันดับเป็นบริษัทที่ใหญ่เป็นอันดับ 552 ของโลก
ประวัติศาสตร์.
ต้นกำเนิดถึงปี 2000.
ผลิตภัณฑ์ดั้งเดิมของ Kyocera คือฉนวนเซรามิกที่เรียกว่า "เคลซิมา" สำหรับใช้ในหลอดภาพของโทรทัศน์ บริษัทได้ปรับเปลี่ยนเทคโนโลยีอย่างรวดเร็วเพื่อผลิตชิ้นส่วนเซรามิกที่หลากหลายมากขึ้นสำหรับการใช้งานด้านอิเล็กทรอนิกส์และโครงสร้าง ในปี 1960 ในฐานะโครงการอวกาศของ NASA การเกิดของ Silicon Valley และความก้าวหน้าของเทคโนโลยีคอมพิวเตอร์ทำให้เกิดความต้องการวงจรรวมเซมิคอนดักเตอร์ (ICs) Kyocera ได้พัฒนาแพ็คเกจเซมิคอนดักเตอร์เซรามิกที่ยังคงอยู่ในกลุ่มผลิตภัณฑ์หลักในปัจจุบัน 
ในช่วงกลางทศวรรษ 1970 Kyocera เริ่มขยายเทคโนโลยีวัสดุเพื่อผลิตผลิตภัณฑ์เซรามิกประยุกต์ที่หลากหลาย รวมถึงโมดูลเซลล์แสงอาทิตย์ ระบบทดแทนฟันและข้อต่อที่เข้ากันได้ทางชีวภาพ เครื่องมือตัดอุตสาหกรรม เซรามิกสำหรับผู้บริโภค เช่น มีดทำครัวใบมีดเซรามิกและปากกาลูกลื่นปลายเซรามิก และอัญมณีจากห้องปฏิบัติการ ได้แก่ ทับทิม มรกต แซฟไฟร์ โอปอล อเล็กซานไดรต์ และแพดพาแรดชาห์ 
บริษัทเข้าซื้อกิจการการผลิตอุปกรณ์อิเล็กทรอนิกส์และเทคโนโลยีการสื่อสารทางวิทยุในปี 2522 ผ่านการลงทุนใน Cybernet Electronics Corporation ซึ่งรวมเข้ากับ Kyocera ในปี 2525 หลังจากนั้นไม่นาน Kyocera ได้เปิดตัวคอมพิวเตอร์แล็ปท็อปแบบพกพาที่ใช้พลังงานจากแบตเตอรี่เครื่องแรก ซึ่งจำหน่ายในสหรัฐอเมริกาในชื่อ Tandy Model 100 ซึ่งมีหน้าจอ LCD และความสามารถในการถ่ายโอนข้อมูลของโมเด็มโทรศัพท์ 
Kyocera ได้รับเทคโนโลยีด้านออปติกโดยการซื้อกิจการ Yashica Company, Limited ในปี 1983 พร้อมกับข้อตกลงการอนุญาตใช้งานก่อนหน้าของ Yashica กับ Carl Zeiss และผลิตฟิล์มและกล้องดิจิทัลภายใต้ชื่อทางการค้า Kyocera, Yashica และ Contax จนถึงปี 2005 เมื่อบริษัทเลิกผลิตกล้องฟิล์มและกล้องดิจิทัลทั้งหมด การผลิต. 
ในช่วงทศวรรษที่ 1980 Kyocera ทำการตลาดอุปกรณ์เครื่องเสียง เช่น เครื่องเล่นซีดี เครื่องรับ เครื่องเล่นแผ่นเสียง และเครื่องเล่นเทป องค์ประกอบที่โดดเด่นเหล่านี้รวมถึงแพลตฟอร์มที่ใช้เซรามิกของ Kyocera และเป็นที่ต้องการของนักสะสมจนถึงปัจจุบัน ครั้งหนึ่ง Kyocera เป็นเจ้าของแบรนด์ KLH อันโด่งดังที่ก่อตั้งโดย Henry Kloss แม้ว่า Kloss และพนักงานฝ่ายออกแบบและวิศวกรรมของ Cambridge เดิมจะออกจากบริษัทไปตั้งแต่ตอนที่ซื้อ Kyocera ในปี 1989 Kyocera หยุดการผลิตส่วนประกอบเครื่องเสียงและหาผู้ซื้อสำหรับแบรนด์ KLH 
ในปี 1989 Kyocera ได้เข้าซื้อ Elco Corporation ซึ่งเป็นผู้ผลิตคอนเนคเตอร์อิเล็กทรอนิกส์ ในปี พ.ศ. 2533 การดำเนินงานทั่วโลกของ Kyocera ขยายตัวอย่างมากด้วยการเพิ่ม AVX Corporation ซึ่งเป็นผู้ผลิตชิ้นส่วนอิเล็กทรอนิกส์แบบพาสซีฟระดับโลก เช่น ตัวเก็บประจุชิปเซรามิก ตัวกรอง และตัวป้องกันแรงดันไฟฟ้า 
การขยายการขายผลิตภัณฑ์พลังงานแสงอาทิตย์แบบโซลาร์เซลล์ทำให้บริษัทก่อตั้ง Kyocera Solar Corporation ในญี่ปุ่นในปี 2539 และ Kyocera Solar, Inc. ในสหรัฐอเมริกาในปี 2542
เจ้าไข่มุกต์ ประชาศรัยสรเดช

เจ้าไข่มุกต์ ประชาศรัยสรเดช หรือที่รู้จักกันในนาม เจ้าไข่มุกต์ วงศ์บุรี (4 พฤศจิกายน พ.ศ. 2466 - 24 พฤษภาคม พ.ศ. 2548) เป็นเจ้านายฝ่ายเหนือ และเป็นผู้บุกเบิกกิจการธนาคารแห่งแรกในจังหวัดแพร่
ประวัติ.
ไข่มุกต์ ประชาศรัยสรเดช หรือ เจ้าไข่มุกต์ วงศ์บุรี เกิดเมื่อวันที่ 4 พฤศจิกายน พ.ศ. 2466 เธอเป็นธิดาคนโตของเจ้าคำมูล กับเจ้าไข่แก้ว ทิพย์วิชัย (ธิดาเจ้าอินป๋ง กับเจ้าฟองสมุทร มหายศปัญญา) สืบเชื้อสายมาจากเจ้าผู้ครองนครแพร่ ต่อมาหลวงพงษ์พิบูลย์ (เจ้าพรหม วงศ์พระถาง) กับแม่เจ้าสุนันตา วงศ์บุรี (บุตรบุญธรรมแม่เจ้าบัวถา มหายศปัญญา ชายาองค์แรกในเจ้าพิริยเทพวงษ์) ได้รับเจ้าไข่มุกต์ และน้องชายคือ คือ เจ้าทองด้วง วงศ์บุรี ไปเป็นบุตรบุญธรรม
การศึกษา.
เจ้าไข่มุกต์ ได้เข้ารับการศึกษาในชั้นประถมศึกษา และมัธยมศึกษาจากโรงเรียนราชินีฯ วัฒนาวิทยาลัย และเตรียมอุดมศึกษากรุงเทพฯ แล้วศึกษาต่อในระดับอุดมศึกษาที่คณะเภสัชศาสตร์ จุฬาลงกรณ์มหาวิทยาลัย แต่เธอได้ลาออกก่อนสำเร็จการศึกษา กลับมาประกอบธุรกิจธนาคารกสิกรไทย จังหวัดแพร่
ถึงแก่อนิจกรรม.
เจ้าไข่มุกต์ ประชาศรัยสรเดช ถึงแก่อนิจกรรมเมื่อวันที่ 24 พฤษภาคม พ.ศ. 2548 และมีพิธีพระราชทานเพลิงศพในวันที่ 16 กรกฎาคม พ.ศ. 2548 ณ สุสานประตูมาน โดยใช้ราชรถลากตามแบบราชประเพณีเจ้านายเมืองแพร่
ชีวิตครอบครัว.
เจ้าไข่มุกต์ สมรสกับเกรน ประชาศรัยสรเดช บุตรของเจ้าทิพย์เกษร เตมียานนท์ หรือคุณหญิงจงกลนี ประชาศรัยสรเดช (ธิดาเจ้ายวงคำ เตมียานนท์ ราชนัดดาเจ้าพิริยเทพวงษ์) มีบุตร-ธิดา 5 คน คือ
สุริยุปราคา 12 สิงหาคม พ.ศ. 2569

สุริยุปราคาเต็มดวงจะเกิดขึ้นในวันที่ 12 สิงหาคม พ.ศ. 2569 โดยคราสเต็มดวงได้เคลื่อนผ่าน มหาสมุทรอาร์กติก กรีนแลนด์ ไอซ์แลนด์ มหาสมุทรแอตแลนติก และตอนเหนือของสเปน จุดที่มองเห็นอุปราคาเต็มดวงได้นานที่สุดอยู่ทางชายฝั่งตะวันตกของไอซ์แลนด์ มันเป็นอุปราคาเต็มดวงครั้งแรกที่มองเห็นได้ในไอซ์แลนด์ นับตั้งแต่ 30 มิถุนายน พ.ศ. 2497 และเป็นครั้งเดียวที่มองเห็นได้ในคริสต์ศตวรรษที่ 21 โดยครั้งต่อไปจะเห็นได้ในปี พ.ศ. 2739 คราสเต็มดวงจะเคลื่อนผ่านทางตอนเหนือของสเปนจากชายฝั่งด้านมหาสมุทรแอตแลนติก เข้าสู่ชายฝั่งด้านทะเลเมดิเตอร์เรเนียน ตลอดจนหมู่เกาะแบลีแอริก สุริยุปราคาเต็มดวงจะมองเห็นได้จากบาเลนเซีย ซาราโกซา ปัลมา และบิลบาโอ ส่วนมาดริด และบาร์เซโลนา ทั้งสองต่างอยู่นอกแนวคราสเต็มดวง สุริยุปราคาเต็มดวงครั้งสุดท้ายในสเปน ปรากฏขึ้นเมื่อวันที่ 30 สิงหาคม พ.ศ. 2448 สุริยุปราคาครั้งต่อไปที่จะเห็นในสเปนห่างจากครั้งนี้เพียงไม่ถึงปี ในวันที่ 2 สิงหาคม พ.ศ. 2570 โดยสุริยุปราคาบางส่วนจะถูกบดบังมากกว่า 90% ในไอร์แลนด์ เกรตบริเตน โปรตุเกส ฝรั่งเศส อิตาลี บอลข่าน แอฟริกาเหนือ และทวีปอเมริกาเหนือ
ภาพ.
<BR>ภาพเคลื่อนไหวแนวเส้นทาง
อุปราคาที่เกี่ยวข้อง.
สุริยุปราคา พ.ศ. 2569–2572.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
สุริยุปราคา 2 สิงหาคม พ.ศ. 2570

สุริยุปราคาเต็มดวงจะเกิดขึ้นในวันที่ 2 สิงหาคม พ.ศ. 2570 โดยคราสเต็มดวงได้เคลื่อนผ่านเหนือช่องแคบยิบรอลตาร์ ระหว่างสเปนและโมรอกโก ประเทศในแอฟริกาเหนือ และตะวันออกกลาง โดยในแนวเส้นทางรวมถึงเจดดาห์ มักกะฮ์ ในซาอุดิอาระเบีย และซานา ในเยเมน สำหรับตูนีเซีย สุริยุปราคาเต็มดวงครั้งนี้ เป็นครั้งแรกจากสามครั้งของสุริยุปราคาเต็มดวงที่มองเห็นได้ในคริสต์ศตรรษที่ 21 โดยแนวเส้นทางจะผ่านภาคกลางของประเทศ และจะมองเห็นคราสเต็มดวงนานที่สุดเหนือหมู่เกาะการ์เคอนะฮ์ โดยเห็นนานสุดที่ส่วนใต้ของหมู่เกาะนั้น ด้วยเวลา 5 นาที 48 วินาที
สุริยุปราคาเต็มดวงที่นานที่สุดจะสังเกตได้ในอียิปต์ ทางตะวันออกของเมืองลักซอร์ ด้วยเวลา 6 นาที 22 วินาที
ภาพ.
<BR>ภาพเคลื่อนไหวแนวเส้นทาง
อุปราคาที่เกี่ยวข้อง.
สุริยุปราคา พ.ศ. 2569–2572.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
ชุดเมตอน.
อุปราคาเหล่านี้เป็นสมาชิกของชุดออคตอนอุปราคา ประกอบด้วยอุปราคา 21 ครั้ง เกิดขึ้นประมาณทุก ๆ 4 ปี ตั้งแต่ 21 พฤษภาคม พ.ศ. 2536 ถึง 2 สิงหาคม พ.ศ. 2608
คณะกรรมการส่งเสริมวัฒนธรรมภาษาไทย

คณะกรรมการส่งเสริมวัฒนธรรมภาษาไทย (หรือ คนะกัมการส่งเสิมวัธนธัมภาสาไทย) ตั้งขึ้นเมื่อวันที่ 18 พฤษภาคม พ.ศ. 2485 โดยมีวัตถุประสงค์ปรับปรุงส่งเสริมวัฒนธรรมทางภาษาไทยให้เจริญก้าวหน้ายิ่งขึ้น และเพื่อพิจารณาปรับปรุงส่งเสริมภาษาไทยและหนังสือไทย ทั้งในทางเรียงความ ร้อยแก้ว และกาพย์ กลอน โคลง ฉันท์
ทั้งนี้ คณะกรรมการส่งเสริมวัฒนธรรมภาษาไทยได้ยกร่างและเสนอรัฐบาลสมัยจอมพล ป. พิบูลสงครามให้ประกาศใช้อักขรวิธีไทยแบบใหม่อีกด้วย
รายนามกรรมการ.
แต่งตั้งกรรมการ 26 ท่านเมื่อวันที่ 18 พฤษภาคม พ.ศ. 2485 ได้แก่
แต่งตั้งกรรมการเพิ่มเติมเมื่อวันที่ 23 พฤษภาคม พ.ศ. 2485 ได้แก่
แต่งตั้งกรรมการเพิ่มเติมเมื่อวันที่ 9 มิถุนายน พ.ศ. 2485 ได้แก่
ผลงาน.
เมื่อวันที่ 14 กรกฎาคม พ.ศ. 2485 คณะกรรมการส่งเสริมวัฒนธรรมภาษาไทยได้วางระเบียบและหลักเกณฑ์การใช้ตัวหนังสือไทยและจัดพิมพ์พจนานุกรมตัวสะกดแบบใหม่ขึ้น
สุริยุปราคา 22 กรกฎาคม พ.ศ. 2571

สุริยุปราคาเต็มดวงจะเกิดขึ้นในวันที่ 22 กรกฎาคม พ.ศ. 2571 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร แนวคราสเต็มดวงพาดผ่านในทวีปออสเตรเลียจากภูมิภาคคิมเบอร์ลีในตะวันตกเฉียงเหนือ ต่อเนื่องในแนวทางตะวันออกเฉียงใต้ในรัฐเวสเทิร์นออสเตรเลีย, นอร์ทเทิร์นเทอร์ริทอรี ทางตะวันตกเฉียงใต้ของรัฐควีนส์แลนด์ และรัฐนิวเซาธ์เวลส์ ใกล้กับเมืองวินด์ฮัม คูนูนูร์รา เทนแนนต์ครีก เบิร์ดส์วิลล์ เบิร์ก และดับโบ และต่อเนื่องไปถึงศูนย์กลางของซิดนีย์ เมื่ออุปราคามีระยะเวลามากกว่าสามนาที มันได้เคลื่อนผ่านเมืองดะนีดิน, นิวซีแลนด์
ภาพ.
<br>ภาพเคลื่อนไหวแนวเส้นทาง
อุปราคาที่เกี่ยวข้อง.
สุริยุปราคา พ.ศ. 2569–2572.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
สุริยุปราคา 25 พฤศจิกายน พ.ศ. 2573

สุริยุปราคาเต็มดวงจะเกิดขึ้นในวันที่ 25 พฤศจิกายน พ.ศ. 2573 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
ภาพ.
<BR>ภาพเคลื่อนไหวแนวเส้นทาง
อุปราคาที่เกี่ยวข้อง.
สุริยุปราคา พ.ศ. 2572–2575.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
หมายเหตุ: สุริยุปราคาบางส่วนในวันที่ 14 มกราคม 2572 และ 11 กรกฎาคม 2572 เกิดขึ้นในชุดปีทางจันทรคติก่อนหน้า
ซารอส 133.
อุปราคาครั้งนี้เป็นส่วนหนึ่งของวงรอบแซรอสที่ 133 ซึ่งวนซ้ำทุก ๆ 18 ปี 11 วัน ประกอบด้วย 72 เหตุการณ์ โดยชุดนี้เริ่มต้นจากสุริยุปราคาบางส่วนในวันที่ 13 กรกฎาคม พ.ศ. 1762 (ค.ศ. 1219) จากนั้นเป็นสุริยุปราคาผสมซึ่งเริ่มตั้งแต่วันที่ 20 พฤศภาคม พ.ศ. 1978 (ค.ศ. 1435) จนถึงวันที่ 13 มกราคม พ.ศ. 2069 (ค.ศ. 1526) จากนั้นเป็นสุริยุปราคาผสมในวันที่ 24 มกราคม พ.ศ. 2087 (ค.ศ. 1544) จากนั้นเป็นสุริยุปราคาเต็มดวงซึ่งเริ่มตั้งแต่วันที่ 3 กุมภาพันธ์ พ.ศ. 2105 (ค.ศ. 1562) จนถึงวันที่ 21 มิถุนายน พ.ศ. 2916 (ค.ศ. 2373) และชุดแซรอสนี้จบลงในสุริยุปราคาบางส่วน วันที่ 5 กันยายน พ.ศ. 3042 (ค.ศ. 2499) คราสบดบังยาวนานที่สุดของสุริยุปราคาในแซรอสนี้คือ 6 นาที 50 วินาทีของสุริยุปราคาเต็มดวงวันที่ 7 สิงหาคม พ.ศ. 2393 (ค.ศ. 1850)
สุริยุปราคา 14 พฤศจิกายน พ.ศ. 2574

สุริยุปราคาเต็มดวงจะเกิดขึ้นในวันที่ 14 พฤศจิกายน พ.ศ. 2574 โดยมีลักษณะเป็นแบบผสม คือแนวคราสเต็มดวงจะกลายเป็นแนวคราสแบบวงแหวนขณะดวงอาทิตย์ขึ้นและตก สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
ภาพ.
<BR>ภาพเคลื่อนไหวแนวเส้นทาง
อุปราคาที่เกี่ยวข้อง.
สุริยุปราคา พ.ศ. 2572–2575.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
หมายเหตุ: สุริยุปราคาบางส่วนในวันที่ 14 มกราคม 2572 และ 11 กรกฎาคม 2572 เกิดขึ้นในชุดปีทางจันทรคติก่อนหน้า
วัคซีนโรคพิษสุนัขบ้า

วัคซีนโรคพิษสุนัขบ้า เป็นวัคซีนที่ใช้สำหรับป้องกันการติดเชื้อโรคพิษสุนัขบ้า ขณะนี้มีหลายชนิดที่มีประสิทธิภาพและมีความปลอดภัยทั้งสำหรับคนและสัตว์ สามารถใช้ป้องกันได้ทั้งก่อนและหลังสัมผัสโรค (เช่น การถูกสุนัขหรือค้างคาวกัด)
วัคซีนส่วนใหญ่จะให้ทางการฉีดเข้าผิวหนังหรือกล้ามเนื้อ การให้วัคซีนหลังการสัมผัสโรคนั้น มักให้ควบคู่กับการให้อิมมูโนโกลบูลินป้องกันโรคพิษสุนัขบ้า เป็นที่แนะนำโดยทั่วไปว่าผู้ที่มีความเสี่ยงที่จะสัมผัสโรค การให้วัคซีนพิษสุนัขบ้าในสุนัขยังเป็นวิธีที่มีประสิทธิภาพสูงในการป้องกันการติดเชื้อพิษสุนัขบ้ามาสู่คน
วัคซีนป้องกันโรคพิษสุนัขบ้ามีความปลอดภัยสำหรับทุกช่วงอายุ อาการข้างเคียงที่อาจพบได้คือ อาการปวด หรือ แดง บริเวณผิวหนังที่ถูกฉีด (ประมาณร้อยละ 35-45) อาการอื่น ๆ ที่อาจพบได้คือ ไข้ ปวดศีรษะ คลื่นไส้อาเจียน (ร้อยละ 5-15) ไม่มีข้อห้ามในการให้วัคซีนหลังสัมผัสโรค เพราะไวรัสที่ไม่ได้รับการรักษาเป็นอันตรายถึงชีวิตอย่างมาก
วัคซีนโรคพิษสุนัขบ้าชนิดแรกได้รับการเสนอใน ค.ศ. 1885 ตามมาด้วยวัคซีนที่พัฒนาใหม่ใน ค.ศ. 1908 ขณะนี้ทั่วโลก มีประชากรหลายล้านคนได้รับวัคซีนป้องกันโรคพิษสุนัขบ้า และได้รับการบรรจุลงในรายชื่อยาที่จำเป็นขององค์การอนามัยโลก
สโมสรวอลเลย์บอลกรุงเทพ

สโมสรวอลเลย์บอลคิง-กรุงเทพมหานคร หรือชื่อเดิม "สโมสรกรุงเทพมหานคร" (พ.ศ. 2548 - 2558) เป็นสโมสรวอลเลย์บอลอาชีพในประเทศไทย ตั้งอยู่ที่กรุงเทพมหานคร 
ก่อตั้งขึ้นเมื่อปี พ.ศ. 2548 โดยหลังจาก กลุ่มน้ำมันรำข้าวคิง เข้ามาเป็นผู้สนับสนุนหลัก ตั้งแต่เดือน ก.ค. 2558 - ปัจจุบัน จึงเปลี่ยนเป็นสโมสรคิง - กรุงเทพมหานคร และลงแข่งขันในวอลเลย์บอลหญิงไทยแลนด์ลีก ปี 2559
รายชื่อผู้เล่นชุดปัจจุบัน.
"ข้อมูล ณ เดือนสิงหาคม พ.ศ. 2562"
อดีตผู้เล่น.
<templatestyles src="Col-begin/styles.css"/>
รักอยู่รอบกาย

"รักอยู่รอบกาย" เป็นซิงเกิลของวงพอส ในปี พ.ศ. 2559 เป็นการกลับมาอีกครั้งในแบบสมาชิกดั้งเดิมครบ 4 คน และเป็นเพลงพิเศษในโอกาสครบรอบ 20 ปีของวงพอส ที่ร้องโดยโจ้ - อัมรินทร์ เหลืองบริบูรณ์ อดีตนักร้องนำของวง ซึ่งอัดไว้ก่อนที่จะเสียชีวิตเมื่อปี พ.ศ. 2545 ได้นำกลับมาเรียบเรียงดนตรีใหม่ แต่งเนื้อร้อง - ทำนอง และเรียบเรียงโดย ภิทรู พลชนะ เรียบเรียงเพลงร่วมกับวงพอสภายใต้สังกัดค่ายมีเรคคอร์ดส ในเครือมิวสิกมูฟเอนเตอร์เทนเมนต์
เพลงนี้เป็นเพลงที่มีเนื้อเพลงเดิมยังไม่สมบูรณ์ แรกเริ่มเป็นเพียงบันทึกเสียงของโจ้ - อัมรินทร์ เหลืองบริบูรณ์ กับ ภิทรู พลชนะ มือคีย์บอร์ด และมีเพลงอยู่แค่ครึ่งนาที ภายหลังได้เรียบเรียงเพลงใหม่จากสมาชิกวงพอส เอ - พลกฤษณ์ วิริยานุภาพ, นอ - นรเทพ มาแสง และบอส - นิรุจ เดชบุญ และแต่งเติมเนื้อเพลงใหม่โดยนักแต่งเพลงชื่อดัง ฟองเบียร์ - ปฏิเวธ อุทัยเฉลิม โดยมีเงื่อนไขว่า "ทุกอย่างที่ถูกนำมาใส่ในเพลงนี้ ต้องวางคีย์ให้ลงตัวกับเสียงที่โจ้ - อัมรินทร์ เหลืองบริบูรณ์ ร้องไว้เท่านั้น และรักษาไว้ซึ่งความเป็นตัวตนของพอสอย่างลงตัวที่สุด" เพลงนี้ออกจำหน่ายในวันที่ 20 กุมภาพันธ์ พ.ศ. 2559 ซึ่งตรงกับการครบรอบ 14 ปีของการจากไปของ โจ้ - อัมรินทร์ เหลืองบริบูรณ์ นักร้องนำของวง
การตอบรับ.
เพลง รักอยู่รอบกาย ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 22 กุมภาพันธ์ พ.ศ. 2559 ที่มีคนดาวน์โหลดมากที่สุด และอันดับ 17 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 10 เมษายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เส้นขนานที่ 58 องศาใต้

เส้นขนานที่ 58 องศาใต้ คือวงกลมละติจูดที่ 58 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรใต้และ ทวีปแอนตาร์กติกา
รอบโลก.
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 58° ใต้ลากผ่านพื้นที่ดังนี้:#เปลี่ยนทาง
สโมสรฟุตบอลทีเอ ระยอง

สโมสรฟุตบอลทีเอ ระยอง เป็นสโมสรฟุตบอลในประเทศไทย ตั้งอยู่ที่จังหวัดระยอง ในอดีตสโมสรใช้ชื่อในการแข่งขันว่า "สโมสรจังหวัดระยอง" โดยเคยได้รับตำแหน่งชนะเลิศ ฟุตบอลถ้วยพระราชทาน ข. ในปี 2539 และได้เลื่อนชั้นขึ้นสู่ ดิวิชั่น 1 และเป็นหนึ่งใน 10 สโมสรที่ร่วมเข้าแข่งขันครั้งแรก
ประวัติสโมสร.
สโมสรฟุตบอลทีเอ ระยอง ก่อตั้งในปี 2534 ในนาม "สโมสรจังหวัดระยอง โ"ดยมี ภีมเดช อมรสุคนธ์ เป็นนายกสโมสร โดยสโมสร ประสบความสำเร็จในการชนะเลิศการแข่งขัน ฟุตบอลถ้วยพระราชทาน ข. ในปี 2539 ได้สิทธิ์เลื่อนชั้น และ เป็นหนึ่งใน 10 สโมสร ที่ร่วมเข้าแข่งขัน ดิวิชั่น 1 ใน ฤดูกาล 2540
ต่อมาเมื่อสโมสรประสบปัญหาทางด้านการเงิน ทำให้ทีมผู้บริหารในขณะนั้น ยุติการทำสโมสร จนทำให้สโมสร มีอันต้องตกชั้นใน ฤดูกาล 2541 โดยแพ้ในการเพลย์ออฟเลื่อนชั้น-ตกชั้น กับ สโมสรเซ็นทรัล
จนกระทั่งในปี 2555 ผู้บริหารชุดเดิมได้กลับมาบริหารสโมสรอีกครั้ง โดยสามารถชนะเลิศ ฟุตบอลถ้วยพระราชทาน ข. โดยเอาชนะ สโมสรเทศบาลเมืองหัวหิน และได้สิทธิ์เลื่อนขึ้นมาเล่นใน ลีกภูมิภาค ดิวิชัน 2 โซนภาคกลางและตะวันออก
หลังจากนั้นสโมสรได้เปลี่ยนชื่อเป็น ปลวกแดง เอฟซี, ทีจี ระยอง และปัจจุบันเปลี่ยนชื่อเป็นสโมสรทีเอ ระยอง
ปี 2559 สโมสรฟุตบอลทีเอ ระยอง ได้ทำความตกลงกับโรงเรียนเบญจมราชูทิศ จังหวัดจันทบุรี โดยให้โรงเรียนเบญจมราชูทิศฯ ใช้สิทธิของสโมสรในการลงแข่งขันในลีกภูมิภาค ดิวิชัน 2 ในชื่อสโมสรฟุตบอลทีเอ เบญจมราชูทิศเป็นเวลา 2 ปี
บริดจสโตน

บริดจสโตนคอร์ปอเรชัน (; โรมาจิ: "คะบุชิงิไกฉะ บุริจิสึซุตน") เป็นบริษัทข้ามชาติด้านยานยนต์และชิ้นส่วนขนส่งของญี่ปุ่น และปัจจุบันยังเป็นบริษัทผู้ผลิตยางรถยนต์รายใหญ่ที่สุดของโลก โดยสามารถขึ้นมาอยู่ที่หนึ่งแทนมิชลินได้ในปี 2014 ยางรถยนต์รุ่นแรกของบริษัท ผลิตขึ้นในวันที่ 9 เมษายน 1960 โดยการคิดค้นของฝ่ายโครงยางถุงเท้า "ทะบิ" ซึ่งเป็นถุงเท้าพื้นเมืองของญี่ปุ่น และในอีกหนึ่งปีต่อมานายโชะจิโร อิชิบะชิก็ได้นำฝ่ายการผลิตแยกออกมาจดทะเบียนเป็นบริษัทในปี ค.ศ. 1931 ในเมืองคุรุเมะ จังหวัดฟุกุโอะกะ โดยใช้ชื่อบริษัทว่า "บริดจสโตน" ซึ่งมาจากการแปลนามสกุลอิชิบะชิเป็นภาษาอังกฤษ ("อิชิ"=สโตน, "บะชิ"=บริดจ์)
ปัจจุบัน บริดจสโตนมีโรงงานการผลิตหลักในหลายๆประเทศของโลก โดย ณ ปี 2011 บริษัทมีโรงงานผลิตยางรถยนต์ 47 แห่ง, โรงงานผลิตยางและผลิตภัณฑ์ที่เกี่ยวข้อง 29 แห่ง, โรงงานแปรรูปวัตถุดิบ 19 แห่ง, โรงงานแบบบูรณาการ 4 แห่ง ซึ่งโรงงานหลักๆของบริดสโตนตั้งอยู่ในประเทศเบลเยียม, ฝรั่งเศส, ฮังการี, อิตาลี, โปแลนด์, โปรตุเกส, สเปน, ตุรกี, อาร์เจนตินา, บราซิล, แคนาดา, คอสตาริกา, เม็กซิโก, สหรัฐอเมริกา, เวเนซุเอลา, ออสเตรเลีย, จีน, อินเดีย, อินโดนีเซีย, ญี่ปุ่น, ไต้หวัน, ไทย, เวียดนาม และ แอฟริกาใต้
ฟิลิป โชวอลเตอร์ เฮนช์

ฟิลิป โชวอลเตอร์ เฮนช์ (28 กุมภาพันธ์ ค.ศ. 1896 – 30 มีนาคม ค.ศ. 1965) เป็นแพทย์ชาวอเมริกัน เกิดที่เมืองพิตต์สเบิร์ก เป็นบุตรของจาคอบ บิกเลอร์ เฮนช์และคลารา โชวอลเตอร์ เรียนจบปริญญาตรีจากวิทยาลัยลาฟาแย็ต ก่อนจะทำงานเป็นแพทย์สนามและได้รับปริญญาเอกสาขาแพทยศาสตร์จากมหาวิทยาลัยพิตต์สเบิร์ก เฮนช์ทำงานที่โรงพยาบาลเซนต์ฟรานซิสและเป็นสมาชิกของคลินิกเมโย ระหว่างปี ค.ศ. 1928–1929 เฮนช์ไปเรียนต่อที่มหาวิทยาลัยไฟรบวร์คและคลินิกฟรีดริช ฟอน มึลเลอร์ในมิวนิก
เฮนช์ทำงานที่คลินิกเมโยในปี ค.ศ. 1923 ในภาควิชาโรครูมาตอยด์และเป็นหัวหน้าภาควิชาในอีก 3 ปีต่อมา เฮนช์ตั้งสมมติฐานว่าสเตอรอยด์อาจช่วยบรรเทาอาการปวดข้อได้ เจึงร่วมมือกับนักชีวเคมี เอ็ดเวิร์ด แคลวิน เคนดัลล์ ทดลองใช้สเตอรอยด์ที่สกัดจากต่อมหมวกไตรักษาผู้ป่วยโรคข้ออักเสบ ต่อมาสารชนิดนี้เรียกว่าคอร์ติโซน ในปี ค.ศ. 1950 เฮนช์ เคนดัลล์และทาเดอุช ไรค์สไตน์ได้รับรางวัลโนเบลสาขาสรีรวิทยาหรือการแพทย์ จากผลงานการค้นพบฮอร์โมนของต่อมหมวกไต รวมถึงระบุโครงสร้างและผลทางชีววิทยา
เฮนช์แต่งงานกับแมรี เจเนวีฟ คาห์เลอร์ในปี ค.ศ. 1927 มีบุตรด้วยกัน 3 คน เฮนช์เสียชีวิตในปี ค.ศ. 1965 ด้วยโรคปอดบวม ขณะพักผ่อนอยู่ที่เมืองโอโชริออส ประเทศจาเมกา
ทางหลวงสหพันธ์มาเลเซียหมายเลข 1

ทางหลวงสหพันธ์หมายเลข 1  เป็นทางหลวงสหพันธ์สายแรกในประเทศมาเลเซีย และเป็นทางหลวงสหพันธ์ที่เก่าแก่ที่สุดในประเทศ ทางหลวงสหพันธ์หมายเลข 1 เป็นเส้นทางที่เป็นกระดูกสันหลังของมาเลเซียตะวันตก ก่อนที่จะมีทางพิเศษเหนือ–ใต้ (E1 และ E2)